**anexa nr. 10**

**Contract de finanțare pentru proiecte editoriale**

**Nr.\_\_\_\_\_\_\_din \_\_\_\_\_\_\_\_\_\_**

**ART. 1 PĂRȚILE**

Ordinul Arhitecților din România, cu sediul în București str. Pictor Arthur Verona, nr.19, sectorul 1, codul fiscal 14083510, reprezentată de arh. Alexandru Găvozdea, având funcția de președinte, și Silvia Ciocârlan, având funcția de contabil șef, numit în continuare Finanțator,

și

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. \_\_\_\_, bloc \_\_\_\_\_, scara \_\_\_\_\_, etajul \_\_\_\_\_\_, apart. \_\_\_\_\_\_ sectorul \_\_\_\_\_\_\_\_, nr. de înmatriculare la Registrul Comerțului /nr. hotărâre judecătorească /nr. actului de înființare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod fiscal/CUI \_\_\_\_\_\_\_\_\_\_\_\_\_\_\_\_\_\_\_\_\_\_\_\_, având cont nr. \_\_\_\_\_\_\_\_\_\_\_\_\_\_\_\_\_deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, telefon/fax.\_\_\_\_\_\_\_\_\_\_\_\_\_\_\_\_\_\_ reprezentat prin director/redactor șef \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și director economic/contabil șef \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, numit(ă) în continuare Beneficiar,

au convenit să încheie prezentul contract, cu respectarea următoarelor clauze:

**ART. 2 OBIECTUL CONTRACTULUI**

(1) Obiectul contractului îl reprezintă alocarea sumei de .............. lei de către Finanțator, în vederea implementării de către Beneficiar a proiectului editorial ............................................................,tip proiect.........................,în condițiile menționate în anexele prezentului contract.

(2) Suma atribuită în baza prezentului contract va fi folosită de către Beneficiar numai pentru acoperirea cheltuielilor aferente desfășurării proiectului editorial pentru care a fost acordată. Utilizarea finanțării nerambursabile în scopul obținerii de profit este interzisă cu desăvârșire.

(3) Finanțarea, plata și decontarea sumelor acordate se vor efectua cu respectarea prevederilor legale în vigoare și a celor din Normele metodologice privind finanțarea de oferte culturale și proiecte editoriale din timbrul arhitecturii, aprobate prin Hotărârea Consiliului național al OAR nr. ....................., denumite în continuare Norme metodologice.

**ART. 3 DURATA CONTRACTULUI ȘI TERMENE DE EXECUȚIE**

(1) Prezentul contract intră în vigoare la data semnării lui de către ambele părți și este valabil până la data de ………….....

(2) Lucrarea/ lucrările prevăzută/e în proiectul editorial va/vor fi executată/ executate în conformitate cu prevederile din Cererea de finanțare și din Fișa de calcul economic (anexa 6 la Normele metodologice).

(3) Termenul de recepție a lucrărilor este \_\_\_\_\_\_\_\_\_\_\_\_\_\_

(4) În cazuri temeinic și obiectiv justificate, termenul de recepție a lucrării/ lucrărilor prevăzute în proiectul editorial, poate fi extins, prin act adițional la prezentul contract.

(5) Decontarea lucrărilor recepționate se va face în cel mult 30 de zile calendaristice de la data recepționării, prin depunerea raportului final (anexa 11\_1).

**ART. 4 CONDIȚII DE ACORDARE A FINANȚĂRII**

(1) Finanțatorul se angajează să asigure finanțarea, în baza hotărârii Colegiului director al OAR de alocare a finanțării pentru proiecte editoriale din......................... din Bugetul timbrului arhitecturii al Ordinul Arhitecților din România.

(2) Suma aprobată ca sprijin financiar se va vira de către Finanțator, în contul Beneficiarului cu nr.\_\_\_\_\_\_\_\_\_\_\_\_\_\_\_\_\_\_\_\_\_deschis la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(3) Sprijinul financiar acordat de către Finanțator privește exclusiv decontarea cheltuielilor aferente desfășurării proiectului editorial pentru care a fost acordat, angajate de către Beneficiar în perioada de derulare a prezentului contract.

(4) Finanțarea se va acorda în …… tranșe, după cum urmează: ……………......................................., tranșa finală fiind acordată numai după verificarea Fișelor de calcul economic și prezentarea documentelor justificative de plată ale cheltuielilor prevăzute în acestea.

(5) Beneficiarul se obligă să demonstreze, prin acte doveditoare, asigurarea cofinanțării de cel puțin 10% din valoarea proiectului editorial, până la finalizarea proiectului și întocmirea raportului final. Dovada cofinanțării pentru contribuția proprie mai mare de 10% se va realiza exclusiv cu documente justificative.

**ART. 5 Obligațiile beneficiarului**

(1) Beneficiarul va specifica pe coperta a patra a fiecărui exemplar din titlurile/revistele realizate cu finanțare nerambursabilă prețul de vânzare prevăzut în Fișa de calcul economic , va face mențiunea pe una din coperți sau pe pagina de gardă*Proiect susținut de Ordinul Arhitecților din România din timbrul de arhitectură*. Pentru proiectele editoriale bilingve: *This project is supported by the Romanian Order of Architects, from the Architectural Stamp Duty,* și se va imprima codul de bare.

(11) Beneficiarul are obligația de a insera logo-ul Ordinului Arhitecților din România-timbrul de arhitectură pe carte/revistă și toate materialele de promovare, conform  *Ghidului de folosire a logoului OAR.*

*Logoul este disponibil pe site-ul https://cultural.oar.archi/..*

(2) Prețul de vânzare a lucrării/ lucrărilor va fi păstrat la nivelul prevăzut în Fișa de calcul economic- în cursul anului pentru care s-a primit sprijinul financiar. După acest termen, prețul poate fi actualizat cu indicele de inflație înregistrat la data modificării acestuia.

(3) Beneficiarul este răspunzător pentru corectitudinea datelor din Fișele de calcul economic.

(4) Beneficiarul va prezenta pentru decont documente justificative de plată ale cheltuielilor prevăzute în Fișele de calcul economic, însoțite de următoarele documente:

a) Avizul de însoțire a mărfii;

b) Nota de intrare-recepție a tirajului;

c) factura tipografică în original și în copie certificată pentru conformitate cu originalul sau desfășurătorul cheltuielilor tipografice, în cazul editurilor care au tipografie proprie;

d) contractele de cesiune a drepturilor de autor/traducere~~;~~

e) statele de plată pentru cheltuieli redacționale și alte cheltuieli directe, în copii certificate pentru conformitate cu originalul.

(5) Beneficiarul se obligă să facă dovadă transmiterii către Biblioteca Națională a României a unui număr de exemplare, pentru depozitul legal, din fiecare număr/titlu realizat, conform prevederilor Legii nr. 111/1995 privind constituirea, organizarea și funcționarea Depozitului legal de documente, republicată, indiferent de suport.

(6) Beneficiarul se obligă să prezinte rapoarte intermediare și financiare privind executarea prezentului contract, ce se constituie drept anexe la documentația de decontare a cheltuielilor.

(7) Beneficiarul va pune la dispoziția Finanțatorului un număr de 12 exemplare din fiecare lucrare finanțată (5 exemplare pentru OAR în calitate de finanțator, 6 donație către bibliotecile facultăților de arhitectură și un exemplar penrtru UAR).

(8) Beneficiarul se obligă să anunțe Ordinul de orice eveniment public organizat în cadrul sau în legătură cu proiectul finanțat, cu minim *3 zile înainte de desfășurarea acestuia, la adresa de mail proiecteculturale@oar.archi*. Conținutul recomandat al informărilor este:

- un text de anunț al evenimentului respectiv / comunicat de presă oficial (în format Microsoft Word sau orice alt format editabil);

- imagini / afișe / flyere sau orice material grafic de promovare al evenimentului (Imaginile vor fi creditate și vor fi libere de copyright.).

Se vor vor transmite Ordinului link-uri către site-uri unde apar alte informații suplimentare legate de proiect, autori, context.

(9) Beneficiarul se obligă respecte prevederile articolelor 24-25 din Normele metodologice.

**ART. 6 RĂSPUNDEREA CONTRACTUALĂ**

(1) Oricare dintre părți răspunde față de cealaltă parte pentru pagubele pe care le-a pricinuit din culpa sa.

(2) În cazul neexecutării contractului din culpa Beneficiarului, acesta este obligat la restituirea integrală a sumei acordate drept sprijin financiar.

(3) Nerespectarea de către Beneficiar a datelor tehnice ale lucrării/ lucrărilor prevăzută/e în proiectul editorial (tirajul și numărul de pagini), atrage diminuarea proporțională a sumei aprobată ca sprijin financiar.

(4) Nerespectarea celorlalte date tehnice prevăzute în Fișa de calcul economic-l, atrage de drept decăderea Beneficiarului din dreptul de a mai primi finanțarea.

**ART. 7 MODIFICAREA ȘI REZILIEREA CONTRACTULUI**

(1) Prezentul contract va putea fi modificat, cu acordul ambelor părți, consemnat în scris prin act adițional.

(2) Prezentul contract poate fi reziliat de plin drept, fără a fi necesară intervenția instanței de judecată, în termen de 10 (zece) zile calendaristice de la data primirii notificării prin care părții în culpă i s-a adus la cunoștință că nu și-a îndeplinit obligațiile contractuale. Notificarea va putea fi comunicată în termen de 10 (zece) zile calendaristice de la data constatării neîndeplinirii sau îndeplinirii necorespunzătoare a uneia sau a mai multor obligații contractuale.

**ART. 8 ÎNCETAREA CONTRACTULUI**

###### (1) Prezentul contract încetează în cazul apariției oricăreia din următoarele situații:

###### Acordul părților în sensul încetării contractului.

1. Încetarea activității uneia din părțile contractante.

c) Rezilierea contractului.

 d) Odată cu îndeplinirea tuturor obligațiilor asumate de părți sau, după caz, la data expirării termenului pentru care a fost încheiat.

**ART. 9 FORȚA MAJORĂ**

 (1) Cazul de forță majoră exonerează de răspundere partea care îl invocă, în condițiile legii, în termen de 5 (cinci) zile de la data ivirii lui.

(2)Este forță majoră evenimentul absolut imprevizibil, imposibil de împiedicat și independent de voința părților, care le oprește să-și execute obligațiile ce le revin potrivit prezentului contract.

(3)Intervenția forței majore trebuie comunicată de partea care o invocă în termen de 5 (cinci) zile calendaristice de la data apariției acesteia.

**ART. 10 LITIGII**

Litigiile ivite cu ocazia executării prezentului contract se soluționează pe cale amiabilă, urmând ca în cazul în care soluționarea nu este posibilă să fie înaintat spre soluționare instanței de judecată competente.

**ART. 11 DISPOZIȚII FINALE**

(1) Comunicările între părți în legătură cu executarea prezentului contract vor fi făcute numai în scris (prin fax, poștă sau e-mail).

(2) Clauzele prezentului contract se interpretează potrivit prevederilor Codului civil - Legea nr. 287/2009 republicată.

(3) Prelucrarea datelor cu caracter personal se va efectua în vederea îndeplinirii obiectului prezentului contract, cu respectarea prevederilor Regulamentului (UE) 679/2016 (GDPR).

Prezentul contract a fost redactat și semnat în 2 (două) exemplare, astăzi ………............, cu valoare juridică fiecare, câte unul pentru fiecare parte.

|  |  |
| --- | --- |
| **FINANȚATOR****Ordinul Arhitecților din România** |  **BENEFICIAR** |
| **Președinte,** Arh. Alexandru Găvozdea |  **Director /redactor șef** |
| **Contabil șef,** Silvia Ciocârlan |  **Director economic /Contabil șef** |
| **Avizat juridic,** Av. Diana Dediță |  |